
KLASA: 024-01/22-01/53                                            
URBROJ: 2196-8-01/01-22-01
Bogdanovci, 08.11.2022. godine
           Na temelju članka 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60701, 129/05, 109/07, 36/09, 150/11, 144/12, 19/13, 137/15, 123/17,98/19 i 144/20), članka 289. Zakona o socijalnoj skrbi („Narodne novine“ broj 18/22 i 46/22) i članka 29 . Statuta Općine Bogdanovci („Službeni vjesnik“ Vukovarsko-srijemske županije broj 4/21), Općinsko vijeće Općine Bogdanovci na svojoj 18. sjednici održanoj 08.11.2022. godine, donijelo je
ODLUKU

o izmjenama i dopunama Odluke o socijalnoj skrbi
Članak 1.

           U Odluci o socijalnoj skrbi  („Službeni vjesnik“ Vukovarsko-srijemske županije broj 03/17) KLASA: 550-01/17-01/01 , URBROJ: 2196/03-01/01-17-01 , od 23.02.2017. godine, članak 6. mijenja se i glasi: 
„Prava iz socijalne skrbi može ostvariti osoba ako ispunjava uvjete propisane Zakonom i Odlukom o socijalnoj skrbi. Pravo na naknadu za troškove stanovanja za korisnike zajamčene minimalne naknade ostvaruje: 

1. Hrvatski državljanin s prebivalištem u Republici Hrvatskoj
2. Stranac sa stalnim boravkom i dugotrajnim boravištem u Republici Hrvatskoj

3. Osoba bez državljanstva s privremenim i stalnim boravkom i dugotrajnim boravištem u Republici Hrvatskoj “  

Članak 2.
            Članak 10. mijenja se i glasi:
„Pravo na naknadu troškova stanovanja priznaju se korisniku zajamčena minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja  u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja  u kriznim situacijama.
Troškovi stanovanja odnose se na podmirenje dijela troškova stanovanja koji se odnose na najamninu, komunalne naknade, troškove grijanja, vodne usluge te troškove koji su nastali zbog radova na povećanju energetske učinkovitosti zgrade.
Pravo na naknadu za troškove stanovanja priznaje se u visini najmanje 30% iznosa zajamčene minimalne naknade (ZMN) priznate samcu odnosno kućanstvu.
Ako su troškovi stanovanja manji od 30% iznosa zajamčene minimalne naknade, pravo na naknadu za troškove stanovanja priznaje se u iznosu stvarnih troškova.“

Članak 3.
           Članak 11., 12. i 13. Odluke iz članka 1. ove Odluke brišu se.
Članak 4.

            Iza članka 10. dodaje se članak 11. koji glasi:

„Za ostvarivanje prava na naknadu za troškove stanovanja, korisnik treba Jedinstvenom upravnom odjelu, uz zahtjev priložiti presliku rješenja kojim je korisniku odobrena zajamčena minimalna naknada.

O ostvarivanju prava na naknadu iz stavka 1. ovog članka Jedinstveni upravni odjel donosi rješenje.“
Članak 5.

           Sve ostale odredbe Odluke iz članka 1. ostaju nepromijenjene.
Članak 6.

           Ova odluka stupa na snagu prvog dana od dana objave u „Službenom vjesniku“ Vukovarsko-srijemske županije.

                                                                                 Predsjednica Općinskog vijeća

                                                                                   Anamarija Savić Bajac, bacc.admin.publ.
